kardosdrur/scandi-wiki huggingface dataset:
Lista våtmarksystem

Lista våtmarksystem er et ramsarområde i Farsund kommune, Agder fylke i Norge, bestående af en række vådområder, i alt ti separate naturreservater og landskapsvernområder på i alt 7,24 km2. Området omfatter blandt andet grunde vige ved kysten, klitlandskaber, mose- og sumpområder, og lavvandede,  næringsrige søer. Området har en speciel vegetation, blandt andet i tilknytning til klitterne  ud mod havet

Områderne har siden 1996 har fælles status som ramsarområde, på grund af sin betydning for trækfugle.

De ti områder er 
 Røyrtjønn naturreservat, oprettet 10. november 1988 – 88 daa ark 
 Fuglevika dyrefredningsområde, oprettet 28. august 1987 – 141 daa 
 Nordhasselvika fuglefredningsområde, oprettet 28. august 1987 – 1359 daa 
 Nesheimvann naturreservat, oprettet 10. november 1988 – 1491 daa 
 Hanangervann og Kråkenesvann landskapsvernområde, oprettet 10. november 1988 – 2572 daa 
 Havika dyrefredningsområde, oprettet 28. august 1987 – 639 daa 
 Einarsneset plante- og dyrefredningsområde, oprettet 28. august 1987 – 1409 daa 
 Prestvannet dyrefredningsområde, oprettet 10. november 1988 – 342 daa 
 Kviljo plantefredningsområde, oprettet 28. august 1987 – 799 daa og Kviljo plante- og dyrefredningsområde, oprettet 28. august 1987 – 3008 daa 
 Steinodden dyrefredningsområde, oprettet 28. august 1987 – 2260 daa og Steinodden plante- og dyrefredningsområde, oprettet 28. august 1987 – 235 daa 

Det senest oprettede Slevdalsvann naturreservat (2005) er også foreslået som en del af ramsarområdet.
 

Ramsarområder i Norge
Agders geografi
Naturbeskyttelse i Norge
Dødens tempel

Dødens tempel (en: Dead Man's Folly) er en Agatha Christie krimi fra 1956, der udkom på dansk i 1961, hvor Hercule Poirot tilkaldes af Ariadne Oliver, som er nervøs for, at en selskabsleg, hvor hun har arrangeret en morderjagt, kan udvikle sig til et ægte mord. Det viser sig, at hun har ret i sin antagelse.

Plot 

I denne roman, der er fortalt i tredje person tillader Christie, at læseren får et større indblik i Poirots vaner og tanker, end det normalt er tilfældet. I 16. kapitel går denne tankevirksomhed, hvor han af og til også taler lavmælt med sig selv, så vidt, at han udbryder: "Jeg kan ikke længere sidde her i en lænestol og bare tænke. Nej, jeg må tage toget til Devon.." .

Handlingen udspiller sig på et landsted i den fiktive landsby Nassecombe, men er baseret på Christies eget hjem, Greenway House, som hun og Max Mallowan købte i 1939.  

I Dødens tempel har Miss Oliver en fremtrædende rolle og skønt hun ofte virker irriterende på Poirot, behandler han hende høfligt og opmærksomt. Dette betaler sig, idet det er forfatterindens talestrøm om plottet i sin morderjagt, der bringer ham på sporet af morderen i den egentlige drabssag. Det meste af opklaringen er baseret på logik, idet de egentlige spor er få og afsløres sent i fortællingen.

Anmeldelser 

Bogen anses for en traditionel Christie

Danske Udgaver 

Carit Andersen (De trestjernede kriminalromaner, nr. 35); 1958.
Carit Andersen (De trestjernede kriminalromaner,nr. 44); 1969.

Noter

Litteratur 
 Barnard, Robert (1980): A Talent to Decieve, Fontana/Collins
 Hart, Anne (2004): Agatha Christie's Poirot: The Life and Times of Hercule Poirot, 4. udgave, Harper And Collins (London)
 Osborne, Charles (1982): The Life and Crimes of Agatha Christie,Collins (London)

Romaner fra England
Litteratur i 1956
Krimier
Hercule Poirot bøger
Doctor philosophiæ

Doctor philosophiae, dr.phil. (Danmark) eller dr.philos. (Norge), er en doktorgrad ved universiteter i Danmark og Norge, der har rødder tilbage til 1824. Graden er den højeste akademiske grad i Danmark inden for humanistiske fag og psykologi, tidligere også i naturvidenskaberne. I Norge findes graden inden for alle fagområder. Graden findes også i Sverige, oversat til svensk som filosofie doktor (ofte forkortet fil.dr. eller FD).

Dr.phil.-graden giver indehaveren de samme rettigheder ved det universitet i Danmark, hvor graden er udstedt, som følger med habilitation i Tyskland.

Den danske ph.d.-grad er ikke en doktorgrad men en grad indplaceret imellem kandidatgraden og doktorgraden. I engelsksprogede lande er graden Ph.D. (philosophiae doctor) en doktorgrad med det fulde navn Doctor of Philosophy. Det giver undertiden forståelsesmæssige problemer, at ph.d. i Danmark ikke er en forkortelse for en doktorgrad.

Kilder 

Doktorgrader

en:Doctor Philosophiae (Danish and Norwegian degree)
Dr. Phil

Dr. Phil kan henvise til:

 Doctor philosophiæ (Danmark og Norge) – en dansk og norsk akademisk titel.
 Dr. Phil (tv-serie) – et amerikansk tv-show med Phil McGraw som tv-psykolog.
 Dr. Phil – kunstnernavnet for den dansk-engelske sanger Phil Barrett, der hittede med Tu-tu-tusindben i 1983.
Sitecore

Sitecore er et content management system software firma som leverer forretningswebsites, intranet, portaler og marketing software. Sitecore blev etableret i 2001 og har kontorer i Australien, Danmark, Holland, England, USA og Japan.

Sitecores software er baseret på Microsoft's .NET.

Sitecore blev i 2011 udnævnt som Danmarks bedste it-virksomhed i Computerworlds årlige Top 100-undersøgelse.

Eksterne henvisninger 
 www.sitecore.dk

Kilder 

Etableret i 2001
Softwarevirksomheder i Danmark
Diego Fuser

Diego Fuser (født 11. november 1968 i Venaria Reale) er en tidligere italiensk fodboldspiller. 

Diego er nu 41 år og stoppede sin karriere i 2007 hos det Italienske fodboldhold Canelli. Diego startede sin professionelle karriere i fodboldklubben Torino i året 1986, han spillede der til året 1989 (han opnåede i Torino 49 ligakampe og scorede 3 mål). Diegos næste karriereskridt var et kæmpe trin opad, han skiftede til storklubben AC Milan. Diego Spillede ikke mere end en sæson i klubben (han fik 20 kampe og scorede 2 mål). Året var nu 1990, Diego skiftede til Fiorentina, men kun for et kort visit, han blev nemlig kun i klubben en enkelt sæson (32 ligakampe og 8 mål). Diego valgte nu at tage tilbage til sin tidligere klub AC Milan. Diego var igen kun et enkelt år i Milano klubben (Nøjagtigt det samme som hans første sæson i Milan 20 ligakampe 2 mål). Diego skiftede nu til sin anden klub i længere tid, året var blevet 1992, Diego Fuser annonceres som spiller i S.S. Lazio. Diego slog sig for en gangs skyld ned i en klub længerere tid af gangen. Han spillede nemlig 6 sæsoner i Rom klubben (Han opnåede 118 ligakampe og scorede 35 mål). Diego holdt sig til Italien klubber og skiftede til Parma. Han spillede i Parma i 3 sæsoner (Han opnåede 86 ligakampe og 10 mål). Diegos næste klub var en italiensk topklub AS Roma. Han spillede i Roma i 2 sæsoner han fik dog kun skuffende 15 kampe og scorede 2 mål. i 2003 vidste Diego godt at han var ved at blive gammel, så han skiftede tilbage til sin allerførste klub Torino. Han spillede der kun i en sæson men fik 29 ligakampe og scorede 2 mål. Diego stoppede i to år med professionel fodbold. Hvad han lavede der ved ingen. Men i 2006 gjorde han comeback men sin sidste klub Canelli, han spillede en sæson og fik 23 ligakampe og scorede 7 mål. Hans endelige tilbagetrækning skete i 2007.

Landsholdet 
Diego var i nogle år på landsholdet, han fik debut 24. februar 1993. Han fik i alt 25 landskampe og scorede 3 mål.

Fodboldspillere fra Italien
Fodboldlandsholdsspillere fra Italien
Fodboldspillere fra Torino FC
Fodboldspillere fra ACF Fiorentina
Fodboldspillere fra AC Milan
Fodboldspillere fra SS Lazio
Fodboldspillere fra AS Roma
Deltagere ved det europæiske mesterskab i fodbold 1996
Ulven er løs

{{Infoboks bog
 |titel         = Ulven er løs
 |originaltitel = 
 |oversætter    = 
 |billede       = 
 |billedtekst   = 
 |forfatter     = Hans Rancke-Madsen
 |illustrator   = Peter Madsen 
 |land          = Danmark
 |sprog         = Dansk
 |serie         = Valhalla
 |sider         = 
 |forlag        = Interpresse, Carlsen
 |udgivet       = 1979
 |udgivet_dk    = 
 |format        = 
 |forgænger     = 
 |fortsættelse  = Thors brudefærd  (1980)'
 |isbn          = 978 87 7529 499 2 
 }}Ulven er løs er et tegneseriealbum i serien om Valhalla af Peter Madsen. Det er det første album i serien og udkom i 1979. Historien er løst bygget over fortællingen kaldet Fenrisulven bindes fra Gylfaginning''.

Albummet har solgt over 100.000 eksemplarer og er oversat til 10 sprog. Der blev også udgivet en undervisningsudgave, som modtog Danmarks Skolebibliotekarers børnebogspris i 1981.

Handling 

Den handler om hvordan en bondepige Røskva og hendes storebror Tjalfe kommer til Asgård. Der må de hjælpe aserne med at fange Fenrisulven, som er sluppet løs. De prøver med fælder, men til sidst fanger Røskva den.

Referencer 

Valhalla
Litteratur i 1979
Præsentation for en kender

Præsentation for en kender er et billede malet af Julius Exner i 1887.

Billedet forestiller en dreng, som optræder med violin for to voksne, en mand og en dame. Scenen er ifølge ARoS fra et bondehjem på Amager. Julius Exner var i hans senere år stærkt interesseret i Fanøs folkeliv.

Ekstern henvisning 
 Julius Exner

Malerier fra 1887
Malerier af Julius Exner
Forbruger

En forbruger er i retlig forstand en køber (eller modtager af en tjenesteydelse), der hovedsagelig handler uden for sit erhverv, og som handler eller indgår aftale med en erhvervsdrivende sælger (eller leverandør af en tjenesteydelse), der handler som led i sit erhverv.

Forbrugerbegrebet anvendes blandt andet i købeloven, aftaleloven, forbrugeraftaleloven og markedsføringsloven samt lov om forbrugerbeskyttelse ved erhvervelse af fast ejendom m.v.

Se også 
 Professionel
 Amatør

Reference 

Jura
Retsvidenskab
Juridiske begreber
Matrone

En matrone er et udtryk for en en stor, magtfuld kvinde. Hun er som oftest kraftig, frembusende og kommanderende, og betegnelsen opfattes ikke som noget positivt. Betegnelsen bruges ofte af mænd om kvinder, når de synes disse er for dominerende.

Ord og vendinger
Historien om Quark

Historien om Quark er det fjerde tegneseriealbum af Peter Madsen i serien om Valhalla og blev udgivet i 1987. Det er det eneste album i serien, som ikke genfortæller nogen myter fra nordisk mytologi. Hele historien samt fortsættelsen i Rejsen til Udgårdsloke blev brugt til den danske tegnefilm Valhalla fra 1986.

Handling 

Under et besøg hos Udgårdsloke vædder Loke på, han kan få sat skik på jættebarnet Quark. Derhjemme bliver Thor vred over Quark, så han flyver væk i sin kærre. Imens vil Loke have Røskva, Tjalfe og Quark til at gøre rent i hjemmet, så de flygter og laver deres eget hus. Men de bliver fundet af Thor, og han vil straks til Udgårdsloke og levere ham tilbage. Historien fortsættes i næste album Rejsen til Udgårdsloke.

Referencer 

Valhalla
Litteratur i 1987
Renault R 312

Renault R 312 er en busmodel fremstillet af Renault Bus fra 1987 til 1996. Modellen afløste Renault SC 10, og blev i 1995 afløst af Renault Agora.

Motoren var en 6-cylindret turbodieselmotor på 9,8 liter, som fandtes i to effekttrin:  og .

Navnet R 312 betyder:
 R: Renault
 3: 3 døre
 12: Længde: '12 meter

Historie 
I løbet af 1970'erne var Renault på udkig efter en lavgulvsbus, som kunne afløse SC 10 og udviklede så en bus med en gulvhøjde på 550 mm. De første prototyper blev præsenteret i 1985 og havde lavt gulv i hele bussens længde. Disse prototyper kom, som de fleste af Renaults busmodeller, til RATP.

For at kunne gøre gulvet lavere blev bussen en smule forlænget og motoren monteret bagest i bussen i en sort kasse.

R 312 gik i produktion i 1987 og blev i alt produceret i 4.000 eksemplarer, hvoraf de 1.597 blev solgt til RATP som derved var den største aftager.

Antal personer 
 Siddepladser: 28-32
 Ståpladser: 62-66

Eksterne henvisninger 

R 312
Baghjulstrukne biler
Biler med hækmotor
Biler introduceret i 1987
Biler fra 1980'erne
Biler fra 1990'erne
Frejas smykke

Frejas smykke er et tegneseriealbum af Peter Madsen. Det er nummer otte i serien om Valhalla og blev udgivet i 1992. Historien er en genfortælling af myten om Odin, der får Loke til at stjæle Frejas halskæde brisingamen, som er beskrevet i Sörla þáttr. Der er også inkorporeret oplysninger om Lokes fjendskab med Hejmdal og Frejas ulykkelige ægteskab med Od, som er beskrevet i Yngre Edda.

Albummet modtog Norsk Tegneserieforums pris, Sproing-prisen, for bedste udenlandske album 1992.

Handling 

Foråret er i gang og både mennesker og dyr forelsker sig. Loke synes det hele er noget pjat, men Odin begærer kærlighedsgudinden Freja, og da Loke fortæller ham, at hun lå én nat med hver af de fire dværge som fremstillede hendes fantastiske halssmykke Brisingamen som betaling, beordrer Odin ham at skaffe ham smykket, så Odin kan indløse denne pris nok en gang.

Heimdal bliver også forelsket i Freja, og Loke udnytter det til, at få ham til at hjælpe sig med at stjæle smykket. Men da Heimdal forsøger, kommer han i stedet til at kalde Freja en liderlig so. Hun hører det og er knust. Loke prøver igen at stjæle smykket og det lykkes. Da Heimdal hører det bliver han vred og jager Loke indtil han få fat på det men, Loke narrer Heimdal og får det igen. Da Freja opdager hendes smykke er væk går hun til Odin og får det igen ved at give ham det samme, som hun betalte dværgene for at lave det; én dråbe af kærlighedsgudens blod. Hun tilgiver derefter Heimdal.

Referencer 

Valhalla
Litteratur i 1992
Kirkeritualet

Kirkeritualet, eller — som dets titel lyder — Danmarks og Norges Kirkeritual, er dateret 25. juli 1685 og blev ved forordning 16. januar 1686 sat i kraft fra næstkommende pinsedag.

Kirkeordinansen af 1539 havde befalet, at alle kirkens ceremonier skulle holdes efter den orden og skik, som fulgtes i Frue Kirke i København, hvilken befaling indskærpedes ved et missive til biskopperne af 13. januar 1568 "besynderligen uti det hogverdige altars sacramentis trakterelse". Da arbejderne på den borgerlige lovgivnings kodifikation blev påbegyndt i 1661, rejstes også spørgsmålet om gennemsyn og forandring af kirkeordinansen.

Christian V's Danske Lov, hvis anden bog omhandler religion og gejstlighed, gik i denne sag ikke længere end Danske og norske lov 2—4—4 i at gentage den tidligere befaling om, at præsterne skulle forrette gudstjeneste i kirken med læsning, sang, bøn, prædiken og sakramenternes uddelelse på den måde og med de ceremonier, som blev brugt i Vor Frue Kirke "efter det forordnede Ritual"; men under forarbejderne til loven udtalte de involverede ønske om, at der kom en særlig rituallov om ceremonierne i kirkerne - for at få praksisen ensrettet.

Dette ønske skyldtes især den daværende biskop over Sjællands Stift, Hans Bagger, der sammen med to andre gejstlige var medlem af den i 1680 nedsatte tredje revisionskommission til lovarbejdets fremme, med særlig ordre om deltagelse i forhandlingerne om bogen om gejstligheden. Bagger udarbejdede også selv udkast til ritualet, og senere Alterbogen.

Kirkeritualet indeholder, som anført i forordet, alt vedrørende gudstjenester og kirkens ceremonier, som lovværket ikke omtalte. Dertil havde man tilføjet de eder, som de gejstlige skulle aflægge for biskoppen, hver efter sit kald.

Kirkeritualets 11 kapitler lød i originaltekst:
1) Om Gudstjeneste i Kirken2) Om Daaben
3) Om Barselkvinder, Jordemødre og Kvindernes Kirkegang efter deres Barselseng4) Om Skriftemaal og Afløsning
5) Om Kristi Nadveres Sakramente6) Hvorledes med syge, anfægtede, besatte, fangne og Misdædere skal omgaas
7) Om Bandsættelse og Afløsning af Band8) Om Ægteskab
9) Om Lig og Begravelse10) Om Bispe- og Præstevielse
''11) Hvorledes Provsterne beskikkes

Kilder 

 
Danmarks og Norges Kirke-ritual 1685 (fra lutherdansk.dk)

Danmark i 1600-tallet
Begivenheder i 1685
Folkekirken
Joachim Richard Paulli

Joachim (Jochum) Richard Paulli (omkr. 1690 – 31. marts 1759 i København) var en dansk litterat, søn af Holger Paulli.

Paulli var først sekretær i hofretten, senere knyttet til toldetaten, 1733 udnævntes han til brevkammerskriver i Rentekammeret og forblev i denne stilling til sin død. I denne egenskab udarbejdede han registre til danske og norske Lov, til Kirkeritualet og Toldrullen; men erindringen om Paullis navn er dog nu udelukkende knyttet til hans publikation af det korte guldhorn og hans virksomhed som dramatisk skribent for den første danske Skueplads, Teatret i Lille-Grønnegade.

1723 forestillede aktørerne her hans treakts komedie Dend Seendis Blinde; ved juletid samme år blev Julestuen og Masqueraden, også et treakts stykke, indleveret, vistnok skrevet på bestilling, men vraget af skuespillerne. Begge disse komedier er tomme intrigestykker med forklædningsscener og lignende og uden forsøg på karakterskildring, men i betragtning af mangelen på forgængere dog ikke så slette, som man har villet gøre dem til.

Der er en vis duft af dagliglivets interiører over dem, som giver dem nogen kulturhistorisk interesse. Særlig af typografiske, men også ud fra litterære motiver kan det fremdeles betragtes som uimodsigeligt, at Paulli endvidere er forfatter til den anonyme 5 akts komedie Niaturen over Optugtelsen (1724).

Paulli havde ret store tanker om sin egen forfattervirksomhed, og 1724 tog han sig for at korrigere Holbergs Politiske Kandestøber. Han ledsagede sit uheldige forsøg med en fortale, i hvilken han på en måde opfordrede Holberg til medarbejderskab. Her kom han imidlertid til den urette: Holberg gav ham et meget afvisende og hånligt svar i Tvende splinder nye Breve, som tiene til Den politiske Kandestøbers Opliushing.

Paulli har endvidere givet en beskrivelse (på tysk og dansk) og tegning af det 1734 fundne guldhorn. Hans største arbejde er Christ-opbyggelig Tids-Fordriv, bestaaende udi allehaande baade verdslige Materier og aandelige Betragtninger, en sladdersalig postil, som det lykkedes den skrivelystne Paulli at få udstrakt til fire dele (1734—36).

Eksterne henvisninger 
 Biografi i Dansk biografisk Lexikon
 Joachim Richard Paulli på Dansk Forfatterleksikon

Danskere i 1700-tallet
Dramatikere fra Danmark
Embedsmænd fra Danmark
Personer fra København
Dansksprogede forfattere fra Danmark
Balladen om Balder

Balladen om Balder er et tegneseriealbum af Peter Madsen. Det er nummer 13 i serien Valhalla og blev udgivet i 2006.

Inden selve udgivelsen blev Balladen om Balder bragt i Jyllandsposten med en side hver søndag fra 27. november 2005 og frem til oktober 2006.

Handling 

Den handler om Lokes datter Hel vil have mere glæde i underverdenen som hun behersker. Loke drømmer efter det at alle tror han har dræbt Balder. Da han vågner prøver han at sørge får at Balder ikke kommer til skade. Balder hjælper sin blinde bror Høder der bliver forelsket i valkyrien Nanna der også bliver forelsket i ham. Da Loke og Balder går en tur ude i skoven ser de Nanna der møder Høder. Men så dukker Loke og Balder pludselig op og ødelægger hele øjeblikket. Høder bliver sur og forsvinder. Høder siger han vil dræbe Balder, men Loke prøver at tale ham fra det, men det virker ikke. Høder stjæler et magisk sværd fra en trold fordi Loke sagde at Balder er usårlig, hvilket ikke er rigtigt. Men da Høder hugger på Balder går sværdet i stykker, fordi hans mor Frigg fik alle ting der nogensinde rører jorden til at sværge, at de ikke ville skade Balder. Det gør Høder mere sur og Loke narrer ham til at tro at han også er usårlig, hvorefter han giver ham en mistelten som våben. Da Høder kommer til Balder kaster han misteltenen på ham, hvilket dræber ham da misteltenen aldrig rører jorden. Høder fortryder det men finder ud af i en drøm, at Balder bringer glæde til underverdenen, og han vil blive der. Da Høder kommer ud af drømmen kysser han og Nanna.

Referencer 

Valhalla
Litteratur i 2006
Ludvig Find

Ludvig Frederik Find (født 16. maj 1869 på Østerbygård, Vamdrup Sogn ; død 24. november 1945 i København) var en dansk maler,
søn af sognepræst Henrik Carl Vilhelm Find og Johanne Jørgine Vilhelmine Seehusen.

1893 rejste Find til Italien, hvor han studerede kunst i Firenze og Venedig. Efter hjemkomsten i 1894 malede han forskellige landskaber og portrætter. Han udstillede bl.a. på Den Frie Udstilling og på Charlottenborg.

1914 flyttede Ludvig Find til Baldersbrønde ved Hedehusene, hvor han boede til først i 1940'erne. Han boede i den gamle skole, som han overtog fra L. A. Ring. Find blev i 1903 gift med Maren Kirstine Hansen (1878-1936). De fik 12 børn, der alle voksede op på den gamle skole i Baldersbrønde. 

Ludvig Find var påvirket af undervisningen i Krøyers Skole. Men under indflydelse af Mogens Ballin og G.F. Clement i 1890'erne blev han blev optaget i kredsen omkring Paul Gauguin. Han malede landskaber, haver og børn.

Referencer

Kilde

Eksterne henvisninger 

 Ludvig Find i Den Store Danske af Claudine Stensgaard Nielsen
 Ludvig Find udstilling fra Vejenkunstmuseum.dk. Af museumsleder Teresa Nielsen, Vejen 
 Ludvig Find ”Portræt af en ung kunstner” 1893 fra Vejenkunstmuseum.dk. Af Anne-Mette Villumsen
 Ludvig Find på Artnet.com (47 stk., juni 2021)
 Ludvig Frederik Find i Salmonsens konversationsleksikon
 

Malere fra Danmark
Danskere i 1800-tallet
Danskere i 1900-tallet
STS-45

STS-45 (Space Transportation System-45) var rumfærgen Atlantis 11. rumfærge-mission. Den blev opsendt d. 24. marts 1992 og vendte tilbage den 2. april 1992.

Missionens primære nyttelast var Spacelab modulet med Atmospheric Laboratory for Applications and Science (ATLAS-1) der indeholdt yderligere materiale til rumforskning.
Hovedartikler:

Besætning 
   Charles Bolden (kaptajn)
   Brian Duffy (pilot)
   Kathryn Sullivan (1. missionsspecialist)
   David Leestma (2. missionsspecialist)
   Michael Foale (3. missionsspecialist)
   Byron Lichtenberg (1. nyttelast-specialist)
   Dirk Frimout (2. nyttelast-specialist) ESA

Missionen 
Missionen medbragte følgende nyttelast:
 Atmospheric Laboratory for Applications and Science (ATLAS-1)
 Atmospheric Trace Molecule Spectroscopy (ATMOS);
 Grille Spectrometer;
 Millimeter Wave Atmospheric Sounder (MAS);
 Imaging Spectrometric Observatory (ISO);
 Atmospheric Lyman-Alpha Emissions (ALAE);
 Atmospheric Emissions Photometric Imager (AEPI);
 Space Experiments with Particle Accelerators (SEPAC);
 Active Cavity Radiometer (ACR);
 Measurement of Solar Constant (SOLCON);
 Solar Spectrum (SOLSPEC);
 Solar Ultraviolet Spectral Irradiance Monitor (SUSIM);
 Far Ultraviolet Space Telescope (FAUST)
 Shuttle Solar Backscatter Ultraviolet (SSBUV)
 Get-away Special (GAS)

Eksterne henvisninger 

 STS-45 NASA 
 STS-45  NASA KSC 

Rumfærgeprogrammet
Viggo Clausen (journalist)

Viggo Clausen (9. oktober 1922 – 2. maj 2010) var en dansk radiotilrettelægger, der var kendt for en lang række montager i DR. Derudover var han i en periode teateranmelder for Dagbladet Information.

Han modtog Politikens Kunstnerpris.

Noter

Eksterne henvisninger 
 
 

Radioværter fra Danmark
Ansatte i DR
Teaterkritikere fra Danmark
Journalister ved Dagbladet Information
Danskere i 1900-tallet
Nick Clegg

Nicholas William Peter "Nick" Clegg (født 7. januar 1967) er en britisk politiker, der fra 2007 til 2015 var leder for partiet Liberal Democrats. Han var vicepremierminister i koalitionsregeringen med de Konservative fra 2010 til 2015, men måtte træde tilbage fra både denne post og sit partilederskab efter et svidende nederlag ved parlamentsvalget i 2015.

Clegg's første betydelige hverv som folkevalgt var som europaparlamentsmedlem for kredsen East Midlands fra 1999 til 2004. Han blev valgt ind som parlamentsmedlem for Sheffield Hallam ved valget i 2005 og blev i 2006 Liberaldemokraternes talsmand for home affairs (indenrigspolitik). Clegg vandt i 2007 over Chris Huhne i partiets valg om at blive leder af Liberaldemokaterne. Udover det parlamentariske arbejde har Clegg også bidraget til mange skrifter og bøger om politiske emner.

Clegg er uddannet på Caldicott School i Buckinghamshire og Westminster School i London, efterfølgende på Robinson College, University of Cambridge, hvor han studerede socialantropologi. Senere studerede han på University of Minnesota og Europakollegiet. Han er gift med Miriam González Durántez, og de har tre børn.

Eksterne henvisninger 

Nick Clegg MP  officiel hjemmeside

Britiske politikere fra Liberal Democrats
Partiledere for Liberal Democrats (UK)
Vicepremierministre fra Storbritannien
Lord Presidents of the Council